Co biłenguismo se intende in magnera zenèrega l'èsarghe de una o pì łéngue inte na persona o inte na comunità. El in senso largo el costituise ła condision pì difondesta a liveło sia individuałe che de socetà: ła vera ecesion ła saria el monołenguismo. Pì inte el partegołare, el biłenguismo el se rifarise sia al conceto pì zenerałe de ła conpetensa e de ła doparasion de do łéngue, sia a cheło pì spesìfego de repertòrio lenguìstego formà da do łéngue, che el se opone a ła diglosia. La diglosia ła ze de consevensa na spesìfega forma de bilenguismo andove łe do łéngue dispunìbiłi łe ga un raporto zeràrchego difarente e conplementare, andove na łéngua ła ze doparada par fini formałi mentre cheła altra ła vien doparada inte łe situasion informałi e de consevensa inte ła fameja.